CELEX: C2006/281/81
Language: el
Date: 2006-11-18 00:00:00
Title: Υπόθεση F-98/06: Προσφυγή της 24ης Αυγούστου 2006 — Lohiniva κατά Επιτροπής

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/45
            
         Προσφυγή της 24ης Αυγούστου 2006 — Lohiniva κατά Επιτροπής
   (Υπόθεση F-98/06)
   (2006/C 281/81)
   Γλώσσα διαδικασίας: η φινλανδική
   Διάδικοι
   
      Προσφεύγων: Risto Lohiniva (Βρυξέλλες, Βέλγιο) (Εκπρόσωπος: V. Teperi, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 30 Μαΐου 2006 απόφαση της Αρμόδιας για τους Διορισμούς Αρχής (ΑΔΑ) περί απορρίψεως της διοικητικής ενστάσεως του προσφεύγοντος·
            
         
               —
            
            
               να αποφανθεί ότι ο προσφεύγων εξακολουθεί να δικαιούται να μεταφέρει στη Φινλανδία το 35 % του καθαρού μισθού του, όπως το ποσό αυτό αναπροσαρμόσθηκε, από 16ης Ιανουαρίου 2006, βάσει του συντελεστή μεταφοράς ανά χώρα·
            
         
               —
            
            
               να καταδικάσει την καθής στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων μετέφερε στη χώρα καταγωγής του, τη Φινλανδία, μέρος του μισθού του, το οποίο αναπροσαρμοζόταν βάσει συντελεστή σύμφωνα με το άρθρο 17 του παραρτήματος VII του παλαιού ΚΥΚ. Στο πλαίσιο προγράμματος ανταλλαγής υπαλλήλων μεταξύ της Επιτροπής και των κρατών μελών μετατέθηκε στη Φινλανδία για τα έτη 2004 και 2005. Κατά το διάστημα αυτό, η Επιτροπή του κατέβαλλε στη Φινλανδία όλον τον μισθό του, προσαυξημένο βάσει του συντελεστή μεταφοράς. Όταν ο προσφεύγων επέστρεψε στις Βρυξέλλες, τον Ιανουάριο του 2006, δεν του παρασχέθηκε η δυνατότητα εκ νέου μεταφοράς στη Φινλανδία του μέρους του μισθού του το οποίο μετέφερε εκεί πριν από τη μετάθεσή του. Συναφώς, η διοίκηση υποστήριξε ότι ως άνω διάταξη είχε τροποποιηθεί κατόπιν της θέσεως σε ισχύ του νέου ΚΥΚ και ότι ο προσφεύγων δεν πληρούσε την προϋπόθεση του άρθρου 17, παράγραφος 2, στοιχείο α', του παραρτήματος XIII του ΚΥΚ, για τη διατήρηση του ωφελήματος αυτού.
   Στην προσφυγή του, ο προσφεύγων υποστηρίζει ότι, καθόσον του είχε χορηγηθεί το ωφέλημα της μεταφοράς τόσο κατά το διάστημα κατά το οποίο είχε μετατεθεί στη Φινλανδία όσο και προγενέστερα, εμπίπτει στην περίπτωση του άρθρου 17, παράγραφος 2, στοιχείο α', του παραρτήματος XIII του ΚΥΚ.